**Hallgatói Képzési Szerződés**

Amely létrejött egyrészről

**a Budapesti Műszaki és Gazdaságtudományi Egyetem**

székhely: 1111 Budapest, Műegyetem rakpart 3.

intézményi azonosító: FI 23344

adószám: 15308799-2-43

számlavezető pénzintézet: Magyar Államkincstár

bankszámlaszám: 10032000-01425279-00000000

képzést gondozó kar: Építőmérnöki Kar

képviseletében eljáró személy neve, beosztása: Dr. Rózsa Szabolcs, dékán

a továbbiakban, mint „***Egyetem***”

másrészről

név:

születési név:

Neptun Egységes Tanulmányi Rendszer (TR) kód:

oktatási azonosító:

születési hely, idő:

anyja neve:

állandó lakcíme:

elektronikus értesítési cím:

állampolgársága:

adóazonosító jele:

társadalombiztosítási azonosító jele:

a továbbiakban, mint ***„Hallgató”***

együttes említésük esetén, mint ***„Felek”*** között a nemzeti felsőoktatásról szóló 2011. évi CCIV. törvény 39. § (3) bekezdése alapján, az alulírott helyen és időben, az alábbi feltételek szerint:

1. **A szerződés tárgya, a szerződés időtartama**

I.1. Jelen szerződést a Felek a nemzeti felsőoktatásról szóló 2011. évi CCIV. törvényben (a továbbiakban: Nftv.), a nemzeti felsőoktatásról szóló 2011. évi CCIV. törvény végrehajtásához szükséges egyes rendelkezésekről szóló 248/2012. (VIII.31.) Kormányrendeletben, a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV.9.) Kormányrendeletben, a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Kormányrendeletben, az Egyetem Tanulmányi és Vizsgaszabályzatában (a továbbiakban: TVSz.), valamint az Egyetem Térítési és Juttatási Szabályzatában (a továbiakban: TJSz.) foglalt rendelkezéseknek megfelelően kötik.

I.2. Felek rögzítik, hogy a Hallgató 20……../20……../…… félévtől kezdődően hallgatói jogviszony keretében, önköltséges költségviselési formában részt kíván venni az Egyetem által szervezett jelen szerződés II. pontjában megjelölt képzésben.

I.3. A Hallgató vállalja a II. pontban meghatározott képzésben jelen szerződésben rögzítettek szerinti részvételt, a képzési és kimeneti követelmények teljesítését, valamint a III. pontban meghatározott önköltség megfizetését.

I.4. Jelen szerződés a Felek mindkét Fél általi aláírásának napján lép hatályba és a Hallgató hallgatói jogviszonyának megszűnéséig terjedő határozott időtartamra jön létre.

1. **A képzés**

II.1. Felek rögzítik, hogy a Hallgató az Egyetem alábbi képzésében vesz részt önköltséges költségviselési formában:

Képzést gondozó Kar: Építőmérnöki Kar

Képzés neve: Betontechnológia Szakirányú Továbbképzés

Képzés kódja: 1L-SBT

Képzés nyelve: magyar

Képzési szint: szakirányú továbbképzés

Munkarend: levelező

(a továbbiakban: Képzés)

II.2. A hallgatói jogviszony létrejöttének módja: felvétel

II.3. A képzés képzési és kimeneti követelmények szerinti képzési időtartama félévekben: 4 félév

II.4. Az abszolutórium megszerzéséhez szükséges kreditek száma: 120

II.5. A képzésben szerezhető végzettségi szint: szakmérnök

II.6. A szakképzettség megnevezése: betontechnológus szakmérnök

II.7. A képzés helyszíne: BME

1. **A Hallgató fizetési kötelezettségei, megfizetésének szabályai**

III.1. A Hallgató – az Nftv. 83. §-ban rögzített rendelkezések alapján – köteles az Nftv. 81. § (1)-(2) bekezdésében meghatározottakért önköltséget, a 82. § (1)-(2) bekezdésben felsoroltakért térítési díjat fizetni.

III.2. A II. pontban meghatározott képzésben résztvevő Hallgató által fizetendő önköltség összege: 290.000,- Ft/félév, azaz Kettőszázkilencvenezer forint/félév fix díj.

Felek kifejezetten rögzítik, hogy a képzés jelen pontban meghatározott önköltsége a jelen szerződésben meghatározott képzésben fennálló hallgatói jogviszony ideje alatt nem módosítható.

III.3. Az önköltségi díj megfizetésének módjára, határidejére vonatkozó részletszabályokat, továbbá a befizetési határidő módosítására, a részletfizetésre, valamint a fizetési kötelezettség alóli (részleges) mentességre irányuló kérvény benyújtására és elbírálására vonatkozó eljárásrendet a TJSz. II. fejezetében, illetve az erre vonatkozó Rektori és Kancellári Közös Utasításban rögzített rendelkezések tartalmazzák.

III.4. A Hallgató kötelezettséget vállal az önköltség hiánytalanul és határidőre történő megfizetésére. A jelen szerződés megszüntetésének és az adott félévre történő bejelentkezés visszavonásának, a késedelmes fizetésnek és a fizetési kötelezettség elmulasztásának jogkövetkezményeit a mindenkor hatályos Nftv., a TVSz. és a TJSz. szabályozza.

III.5. A hallgatói jogviszony bármely okból történő megszűnése nem mentesíti a Hallgatót a hallgatói jogviszonya alatt létrejött fizetési kötelezettségeinek megfizetése alól, az Egyetem a Hallgatóval szemben lejárt pénzügyi követeléseit jogi úton érvényesíti.

1. **A felek jogai és kötelezettségei**

IV.1. Az Egyetem jelen képzési szerződés alapján a hallgatói jogviszony ideje alatt köteles

1. összeállítani a képzés programját és biztosítani a Hallgató számára a képzés személyi és tárgyi feltételeit;
2. a képzésért felelős kar honlapján és a TR-en keresztül folyamatosan tájékoztatni a Hallgatót a képzéssel összefüggő tanulmányi kötelezettségeiről, a TVSz. rendelkezései szerint közzétenni a tanulmányi és vizsgakövetelményeket, valamint a Hallgató eredményeit;
3. a Hallgató részére tanulmányi és vizsgaügyeiben kérésére tájékoztatást biztosítani;
4. a jogszabályokban és egyetemi szabályzatokban meghatározott hallgatói jogok gyakorlásához és hallgatói kötelezettségek teljesítéséhez szükséges feltételeket biztosítani, az ezekkel kapcsolatos intézkedéseket megtenni;
5. a Hallgató részére a jogai gyakorlásához, kötelezettségei teljesítéséhez szükséges iratokat, igazolásokat – kérelmére – kiadni;
6. a jelen szerződés II. pontjában meghatározott képzésre vonatkozó képzési és kimeneti követelmények teljesítése esetén a Hallgató részére a végzettséget és a szakképzettséget, illetve a szakképzettséget tanúsító oklevelet, továbbá az oklevélmellékletet kiadni.

IV.2. A Hallgató jelen képzési szerződés alapján a hallgatói jogviszony ideje alatt köteles:

1. megismerni és megtartani az Egyetem belső szabályzataiban foglaltakat;
2. tiszteletben tartani az Egyetem hagyományait, valamint az intézmény alkalmazottai, hallgatótársai – illetve az intézménybe felvételt vagy átvételt nyert társai – emberi méltóságát;
3. a tanulmányi és vizsgakövetelményeinek az előírások szerinti időben és módon eleget tenni;
4. az Egyetemmel szembeni, hallgatói jogviszonyával összefüggésben felmerülő fizetési kötelezettségeinek az előírt módon és időben eleget tenni.

IV.3. A Hallgató jelen képzési szerződés aláírásával elismeri, hogy az Egyetem tájékoztatta az alábbiakról:

1. a képzések nem feltétlenül indulnak minden félévben;
2. a Hallgató a mintatanterv szerinti előrehaladástól való eltéréssel a képzés eredményes befejezését kockáztatja. A jelen szerződés II. pontjában megjelölt képzés vonatkozásában ez eredményezheti azt is, hogy a következő szemeszterben egy adott tantárgy a Hallgató által nem vehető fel.
3. **A szerződés módosítása, megszűnése**

V.1. Felek ezúton kijelentik, hogy amennyiben a képzésre vonatkozó jogszabályok a jelen szerződés időtartama alatt – jelen szerződést érintően – megváltoznak, úgy a változásoknak megfelelően jelen szerződést módosítottnak tekintik.

V.2. A jelen szerződés megszűnik, ha

1. a Hallgató hallgatói jogviszonya az Nftv. 59. § (1) bekezdésében rögzített bármely okból megszűnik;
2. a Hallgatót ugyanabban a képzésben átsorolták magyar állami ösztöndíjas képzési formára; vagy
3. a Hallgató hallgatói jogviszonyát az Nftv. 59. § (3)-(4) bekezdése alapján az Egyetem egyoldalú nyilatkozattal megszünteti.
4. **Záró rendelkezések**

VI.1. Felek rögzítik, hogy amennyiben bármelyik Fél a jelen szerződésben vállalt kötelezettségeit megszegi, a másik Fél az Egyetem vonatkozó belső szabályzatai szerint jogosult eljárni és az ott meghatározott jogkövetkezményeket jogosult érvényesíteni.

VI.2. A jelen szerződésben nem, vagy nem kellő részletességgel szabályozott kérdések – így különösen, de nem kizárólagosan az Egyetem képzéssel kapcsolatos jogai és kötelezettségei, a Hallgató egyéb jogai és kötelezettségei, az önköltség mértékének itt meg nem határozott szabályai, az önköltség és térítési díjak esedékessége, az önköltség és a térítési díj megfizetésének módja, a befizetett önköltség visszatérítése, a Hallgató e körben való kötelező tájékoztatásának (értesítésének) rendje, a szerződésszegésért való felelősség, illetve a kártérítési felelősség szabályai – tekintetében a mindenkor hatályos vonatkozó jogszabályok, továbbá az Egyetem belső szabályozásai az irányadóak.

VI.3. A Hallgató jelen szerződés aláírásával kijelenti, hogy a II. pontban meghatározott képzés képzési és kimeneti követelményeit, képzési programját, valamint az Egyetem vonatkozó belső szabályzatait ismeri. A Hallgató kijelenti továbbá, hogy a BME mindenkori szabályozásait magára nézve kötelezőnek ismeri el, és az azokban foglaltakat betartja a jelen szerződés, illetve a képzés teljes időtartama alatt, valamint vállalja, hogy azok változásait nyomon követi, melyek elérhetőek az Egyetem honlapján.

VI.4. A Hallgató jelen szerződés aláírásával vállalja, hogy a képzés ideje alatt a nyilvántartott személyes adataiban bekövetkező változásokat a TVSz. 57. § (5) bekezdésében rögzítettek szerint bejelenti.

VI.5. Jelen szerződés teljesítésére és értelmezésére a magyar jogot annak teljességében kell alkalmazni. Felek kifejezik szándékukat arra vonatkozóan, hogy a szerződés teljesítése során felmerült vitáikat mindenekelőtt békés úton rendezik. Amennyiben a felek közötti peren kívüli egyeztetés nem vezet eredményre, a Felek kikötik az Egyetem székhelye szerinti bíróság kizárólagos illetékességét.

Jelen szerződés 2, azaz kettő egymással formailag és tartalmilag mindenben megegyező eredeti példányban készült, melyek közül egy példányt az Egyetem tart nyilván és őriz meg, egy példány pedig a Hallgatót illeti meg.

Felek jelen szerződést elolvasták, értelmezték és azt, mint akaratukkal mindenben megegyezőt jóváhagyólag írták alá.

Jelen hallgatói képzési szerződés a beiratkozási lap, törzslap melléklete.

Hallgatói keltezés: Egyetemi keltezés:

Budapest, 20………………………….. Budapest, 20………………………...

|  |  |
| --- | --- |
| *………………………………………………***Hallgató** | *………………………………………………***Budapesti Műszaki és Gazdaságtudományi Egyetem**képviseli: Dr. Rózsa Szabolcs, dékán |